open-index/open-wikipedia-markdown huggingface dataset:
เส้นทางสายเกลือเก่า

thumb|290px|ผิวถนนเส้นทางสายเกลือเก่า 
**เส้นทางสายเกลือเก่า** (, ) เป็นเส้นทางการค้าของยุคกลางทางตอนเหนือของเยอรมนีที่ใช้ในการขนส่งเกลือและสินค้าอื่น ๆ 

เกลือเป็นสินค้าที่มีค่าสูงในยุคกลางซึ่งทำให้บางครั้งก็เรียกกันว่า “ทองขาว” เกลือที่ขนส่งบนเส้นทางสายนี้ส่วนใหญ่มาจากเหมืองใกล้ลือเนอบวร์ค (Lüneburg) ซึ่งเมืองทางเหนือตอนกลางของเยอรมนี จากนั้นก็ขนส่งไปยังลือเบค ซึ่งเป็นเมืองท่าสำคัญของเยอรมนีบนฝั่งทะเลบอลติก

## ประวัติ
นักประวัติศาสตร์ยอมรับกันว่าเส้นทางสายเกลือเก่าเป็นส่วนหนึ่งของเส้นทางการค้าที่ยาวกว่า ที่ใช้เป็นเส้นทางสำคัญในการเชื่อมระหว่างทางตอนเหนือและใต้ของเยอรมนี จากเอกสารที่เก่าที่สุดสนับสนุนหลักฐานที่ว่าลือเนอบวร์คมีบทบาทในการขนส่งเกลือมาตั้งแต่ ค.ศ. 956 ในเอกสารฉบับนั้นสมเด็จพระจักรพรรดิออตโตที่ 1 แห่งโรมันอันศักดิ์สิทธิ์พระราชทานสิทธิให้สำนักสงฆ์เซนต์มิเคลลิส (St. Michaelis Monastery) ให้เก็บค่าธรรมเนียมจากการทำเกลือได้ แม้จะในเวลานั้นความมั่งคั่งของเมืองส่วนใหญ่ก็มาจากรายได้จากเกลือที่พบในบริเวณนั้น เส้นทางสายเกลือเก่ารุ่งเรืองที่สุดระหว่างคริสต์ศตวรรษที่ 12 ถึง คริสต์ศตวรรษที่ 16

เส้นทางการค้าสายนี้เริ่มตั้งแต่ลือเนอบวร์คไปสิ้นสุดที่ลือเบค จากเมืองท่าลือเบคเกลือส่วนใหญ่ก็ถูกส่งต่อไปยังเมืองต่าง ๆ บนฝั่งทะเลบอลติกที่รวมทั้งฟาลสเตอร์โบ (Falsterbo) ที่เป็นที่ตั้งของตลาดสแกนเนีย (Scania Market) หรือตลาดเฮอร์ริง ที่ใช้เกลือในการทำผลิตผลต่าง ๆ จากปลาเฮอร์ริง ซึ่งเป็นสินค้าสำคัญของยุคกลาง และในการถนอมอาหารอื่น ๆ การค้าขายเกลือเป็นปัจจัยอันสำคัญของความมีอำนาจของลือเบคและสันนิบาตฮันเซียติก

## การขนส่งเกลือ
thumb|left |แผนที่เส้นทางสายเกลือเก่า
การขนส่งเกลือทำโดยการใช้เกวียนที่ลากด้วยม้าจากลือเนอบวร์คข้ามแม่น้ำเอลเบที่อาร์ตเล็นบวร์ก (Artlenburg) จากที่นั่นก็ผ่านทางเมิลเลน (Mölln) ไปยังลือเบค ผิวถนนส่วนใหญ่เป็นเพียงทางเดินหรือทางเกวียนที่ไม่มีผิวที่ได้รับการปราบหรือปูด้วยวัสดุที่แข็ง เป็นเพียงถนนที่เป็นทรายและเป็นโคลนเมื่อฝนตกหนัก ทางผ่านทุ่ง ป่า และหมู่บ้านเล็ก ๆ ซึ่งทำให้การขนส่งเป็นไปอย่างลำบากยากเข็ญ นอกจากนั้นก็ยังเป็นถนนที่อันตรายจากโจรผู้ร้าย เพราะสิ่งที่ขนส่งเป็นของที่มีค่า การขนส่งแต่ละครั้งทำได้เพียงจำนวนจำกัดซึ่งทำให้กลายเป็นสินค้าที่มีค่า

ในปี ค.ศ. 1398 เมื่อมีการเปิดใช้คลองชเต็คนิทซ์ (Stecknitz Canal) ซึ่งเป็นคลองในบรรดาคลองขุดแรกของยุโรป การขนส่งเกลือก็ทำได้ง่ายขึ้นและเป็นจำนวนมากขึ้น ซึ่งสามารถทำให้ตอบสนองความต้องการของตลาดที่เพิ่มขึ้นได้มากยิ่งขึ้น ตัวอย่างเช่นในคริสต์ศตวรรษที่ 16 ลือเนอบวร์คส่งเกลือประมาณ 19,000 ตันต่อปีไปยังลือเบค แต่ไม่ว่าจะขนทางบกหรือทางน้ำการขนส่งก็ยังใช้เวลาราวยี่สิบวันจึงจะถึงที่หมาย

## การท่องเที่ยว
ในสมัยปัจจุบันการท่องเที่ยวตามเส้นทางสายเกลือเก่าเป็นการท่องเที่ยวที่ได้รับทั้งประสบการณ์ทางธรรมชาติและวัฒนธรรม ที่นักท่องเที่ยวอาจจะทำได้โดยการเดินเท้า หรือ การขี่จักรยาน และบางส่วนอาจจะทำโดยเรือ ระหว่างทางก็มีเมืองที่น่าสนใจและมีความสำคัญทางประวัติศาสตร์ที่รวมทั้งลือเนอบวร์ค เมิลเลน ลือเบค

## อ้างอิง

## ดูเพิ่ม
* เส้นทางการค้า 
* เกลือ 

หมวดหมู่:เส้นทางการค้า
หมวดหมู่:การค้าระหว่างประเทศ
หมวดหมู่:ประวัติศาสตร์เยอรมนี
หมวดหมู่:สมัยกลาง
เส้นทางสายเปอร์เซีย

**เส้นทางสายเปอร์เซีย** () เป็นเส้นทางโบราณที่สร้างใหม่โดยพระเจ้าดาไรอัสมหาราชแห่งจักรวรรดิอะคีเมนิดเมื่อศตวรรษที่ 5 ก่อนคริสต์ศักราช จักรพรรดิดาไรอัสทรงสร้างถนนสายนี้ขึ้นเพื่อช่วยในการคมนาคมติดต่อกับบริเวณต่าง ๆ ในอาณาจักรอันใหญ่หลวงที่มีอาณาบริเวณตั้งแต่ซูซา ไปจนถึงซาร์ดิส (ตามความเห็นของโรบิน เลน ฟ็อกซ์ในบริบทนี้ “การปกครองจากศูนย์กลางเป็นจุดอ่อนของระยะเวลาและระยะทาง”) ผู้ถือข่าวสารสามารถเดินทางเป็นระยะทาง 2,699 กิโลเมตรภายในเจ็ดวัน การเดินทางจากซูซาไปถึงซาร์ดิสใช้เวลาเดินเท้า 90 วัน เฮโรโดทัส นักประวัติศาสตร์ชาวกรีกบันทึกไว้ว่า “ไม่มีอะไรในโลดที่เดินทางได้รวดเร็วไปกว่าบรรดาผู้ถือข่าวสารของเปอร์เซีย” และสรรเสริญต่อไปว่า “ไม่มีอะไรไม่ว่าจะเป็นหิมะ, หรือฝน, หรือความร้อน, หรือความมืดที่จะหยุดยั้งผู้ถือข่าวสารเหล่านี้จากการไปถึงจุดหมายด้วยความเร็วอย่างที่สุด” ซึ่งกลายมาเป็นแรงบันดาลใจของคำขวัญอย่างไม่เป็นทางการของบริการไปรษณีย์แห่งสหรัฐอเมริกา

## อ้างอิง

*Lockard, Craig A. *Societies, Networks, and Transitions, A Global History*. Boston, MA: Houghton Mifflin Company, 2008.
*
*

## ดูเพิ่ม
* เส้นทางการค้า 
* จักรวรรดิอคีเมนียะห์ 

หมวดหมู่:เส้นทางการค้า
หมวดหมู่:การค้าระหว่างประเทศ
หมวดหมู่:จักรวรรดิอคีเมนียะห์
กรมสามัญศึกษา

**กรมสามัญศึกษา**  () เป็นส่วนราชการระดับกรม ในสังกัดกระทรวงศึกษาธิการ จัดตั้งขึ้นเมื่อวันที่ 1 เมษายน พ.ศ. 2482 ในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร มีหน้าที่จัดการศึกษาสามัญ ปัจจุบันถูกยุบรวมเข้ากับสำนักงานคณะกรรมการการประถมศึกษาแห่งชาติ (สปช.) และกรมวิชาการ เป็น สำนักงานคณะกรรมการการศึกษาขั้นพื้นฐาน

## ประวัติ
ในปี พ.ศ. 2481 มีพระราชบัญญัติปรับปรุงกระทรวง ทบวง กรม พ.ศ. 2481 จัดตั้งกรมสามัญศึกษาขึ้น ตั้งแต่วันที่ 1 เมษายน พ.ศ. 2482 มีหน้าที่จัดการศึกษาสายสามัญ

ในปี พ.ศ. 2494 มีการตราพระราชบัญญัติปรับปรุงกระทรวง ทบวง กรม พ.ศ. 2494 ขึ้นอีกครั้ง ทำให้กรมสามัญศึกษา มีหน้าที่รับผิดชอบในการจัดการมัธยมศึกษา ทั้งของรัฐและเอกชน ตลอดจนการฝึกหัดครูด้วย และในปี พ.ศ. 2495 ได้มีการตราพระราชบัญญัติปรับปรุงกระทรวง ทบวง กรม ขึ้นใหม่อีกครั้ง ให้มี "กรมวิสามัญศึกษา" ทำหน้าที่จัดการศึกษาตั้งแต่มัธยมศึกษาปีที่ 1-5

ในปี พ.ศ. 2515 มีประกาศคณะปฏิวัติ ฉบับที่ 216, 217 และ 218 ได้ประกาศให้กรมสามัญศึกษากับกรมวิสามัญศึกษาเข้าด้วยกัน ให้ใช้ชื่อว่า กรมสามัญศึกษา ตั้งแต่วันที่ 1 ตุลาคม พ.ศ. 2515

ต่อมาในวันที่ 3 กรกฎาคม พ.ศ. 2546 ได้มีการปฏิรูปกระทรวง ทบวง กรม และยุบรวมหน่วยงานระดับกรมในสังกัดกระทรวงศึกษาธิการเข้าด้วยกัน ทำให้กรมสามัญศึกษา ถูกโอนกิจการไปยังสำนักงานคณะกรรมการการศึกษาขั้นพื้นฐาน มีหน้าที่รับผิดชอบการจัดการศึกษาขั้นพื้นฐานในระบบทั้งหมด

## รายนามผู้ดำรงตำแหน่งอธิบดีกรมสามัญศึกษา

# ก่อ สวัสดิพาณิชย์ พ.ศ. 2515- พ.ศ. 2518
# สมาน แสงมลิ พ.ศ. 2518 - พ.ศ. 2519
# รังสฤษดิ์ เชาวน์ศิริ พ.ศ. 2519 - พ.ศ. 2520
# คุณหญิงบุญเลื่อน เครือตราชู พ.ศ. 2520 - พ.ศ. 2521
# สุรเดช วิเศษสุรการ พ.ศ. 2521 - พ.ศ. 2525
# เอกวิทย์ ณ ถลาง พ.ศ. 2525 - พ.ศ. 2529
# พะนอม แก้วกำเนิด พ.ศ. 2529 - พ.ศ. 2531
# โกวิท วรพิพัฒน์ พ.ศ. 2531 - พ.ศ. 2535
# บรรจง พงศ์ศาสตร์ พ.ศ. 2535 - พ.ศ. 2538
# พนม พงษ์ไพบูลย์ พ.ศ. 2538 - พ.ศ. 2539
# คุณหญิงสมจินตนา ภักดิ์ศรีวงศ์ พ.ศ. 2539 - พ.ศ. 2540
# กว้าง รอบคอบ พ.ศ. 2540 - พ.ศ. 2542
# สุวัฒน์ เงินฉ่ำ พ.ศ. 2542 - พ.ศ. 2543
# กษมา วรวรรณ ณ อยุธยา พ.ศ. 2543 - พ.ศ. 2545
# ไพฑูรย์ จัยสิน พ.ศ. 2545 - พ.ศ. 2546 (โอนเข้าไปรวมกับ สพฐ.)

## อ้างอิง

สามัญศึกษา
สามัญศึกษา
หมวดหมู่:องค์การที่ก่อตั้งในปี พ.ศ. 2459
หมวดหมู่:สิ้นสุดในปี พ.ศ. 2545
ลือเบ็ค

**ลือเบ็ค** (;  หรือ  ; ละติน: ), หรือชื่อทางการ **นคร[[Hanseatic League|ฮันเซอ]] ลือเบ็ค** () เป็นนครในเยอรมนีเหนือ มีประชากร 220,000 คน ถือเป็นนครใหญ่สุดอันดับสองของเยอรมนีบนชายฝั่งทะเลบอลติก และอันดับสองของรัฐชเล็สวิก-ฮ็อลชไทน์ รองจากเมืองหลวงของรัฐ คีล และเป็นอันดับที่ 36ในประเทศเยอรมนี

เมืองเก่าของลืเบ็คตั้งอยู่บนเกาะ และเป็นแหล่งมรดกโลกโดยยูเนสโก ที่มีพื้นที่มากที่สุดของประเทศเยอรมนี ลืเบ็คยังเป็นที่ตั้งของหอคอยโบสถ์หกหลังที่สูงกว่า 100 เมตร ถือเป็นนครที่มีจำนวนหอคอยสูงของโบสถ์มากที่สุด ในโลก และได้สมญาเป็น "นครเจ็ดหอ" () ซึ่งประกอบด้วยหอคอยโบสถ์โปรเตสแตนต์ห้าหลัง คือ: โบสถ์นักบุญมารี, อาสนวิหารลือเบ็ค, โบสถ์นักบุญเจมส์, นักบุญเปโดร และ นักบุญไกล์

## อ้างอิง

## แหล่งข้อมูลอื่น

หมวดหมู่:แหล่งมรดกโลกในประเทศเยอรมนี
หมวดหมู่:แหล่งมรดกโลกทางวัฒนธรรม
หมวดหมู่:เมืองในประเทศเยอรมนี
หมวดหมู่:สถาปัตยกรรมกอทิก
หมวดหมู่:เมืองโบราณในประเทศเยอรมนี
หมวดหมู่:สันนิบาตฮันเซอ
หมวดหมู่:รัฐชเลสวิช-ฮ็อลชไตน์
หมวดหมู่:เสรีนครจักรวรรดิ
ถังทอง

thumb|left|ดอกของถังทอง
**ถังทอง** เป็นพืชในกลุ่มกระบองเพชร มีถิ่นกำเนิดในแถบเม็กซิโก ตั้งชื่อโดย Heinrich Hildmann ในปี ค.ศ. 1891 

แม้ว่าจะเป็นกระบองเพชรชนิดที่นิยมปลูกกันมาก หาซื้อได้ทั่วไปตามร้านขายพันธุ์ไม้ แต่ในธรรมชาติที่ประเทศถิ่นกำเนิดนั้นหาได้ยาก จนขึ้นบัญชีเป็นพันธุ์พืชที่มีความเสี่ยงสูงต่อการสูญพันธุ์จากพื้นที่ธรรมชาติ

ลักษณะการเจริญเติบโตจะมีรูปร่างเป็นทรงกลม อาจมีความสูงกว่าหนึ่งเมตรเมื่อเวลาผ่านไปหลายปี เมื่อโตเต็มที่จะมีริ้วมากถึง 35 ริ้ว แต่ในต้นที่ยังเล็กอยู่จะมองไม่เห็นริ้วนี้ แต่เห็นเป็นปุ่ม ๆ แทน
หนามแหลมยาวตรงหรือโค้งเล็กน้อย มีสีเหลืองหรือบางครั้งมีสีขาวด้วย ออกดอกเป็นสีเหลืองเล็ก ๆ ในฤดูร้อน ที่ยอดของต้น แต่กว่าจะออกดอกต้องอย่างน้อย 20 ปีขึ้นไป

## การปลูกเลี้ยง
[thumb|left|''Echinocactus grusonii'' สายพันธุ์ไร้หนาม ใน[สวนพฤกษศาสตร์หลวงเมืองคิว]]
ปลูกในดินที่ระบายน้ำดี ในฤดูหนาวไม่ควรรดน้ำบ่อย เพราะจะเน่าได้ง่าย

thumb|left|กระบองเพชรถังทองขึ้นเป็นกลุ่ม 
## อ้างอิง
* 
* 

หมวดหมู่:กระบองเพชร
เดอะเวนีเชียนมาเก๊า

thumb|โถงใหญ่ (The Great Hall)
**เดอะเวนีเชียนมาเก๊า** (;  ) เป็นชื่อโรงแรมหรูในมาเก๊า ภายในมีห้องพักรับรองหลายพันห้อง มีห้องคอมพิวเตอร์ขนาดใหญ่ให้บริการ และมีกาสิโนที่นักพนันและนักท่องเที่ยวระดับไฮโซมาเล่นกันเพื่อความสนุกสนาน มากกว่าเล่นเพื่อผลาญทรัพย์เชิงอบายมุข ตลอดจนมีแหล่งจับจ่ายระดับโลกรวมอยู่ในที่เดียวกัน และยังมีเรือกอนโดลาบริการสำหรับผู้ต้องการล่องเรือในบรรยากาศเวนิสจำลองด้วยเช่นกัน ในส่วนที่เป็นตัวตึก ซึ่งเป็นที่ตั้งของโรงแรม และคาสิโนนั้น กินพื้นที่มากถึง 980,000 ตารางเมตร สูง 40 ชั้น จนได้รับการบันทึกสถิติว่าเป็นโรงแรม ที่ตั้งอยู่แบบเดี่ยวๆที่ใหญ่ที่สุดในเอเชีย และยังเป็นอาคารที่มีขนาดใหญ่ที่สุดเป็นอันดับ 6 ของโลกอีกด้วย ภายในตัวอาคารทั้งหมด ถูกออกแบบตามสไตล์อิตาเลียน และที่โดดเด่นที่สุด คงหนีไม่พ้นบนเพดาน ที่วาดลวดลวยเอาไว้อย่างวิจิตรบรรจง

สำหรับพื้นที่ที่แบ่งเป็นคาสิโนนั้น มีมากถึง 50,700 ตารางเมตร แบ่งเป็น 4 โซนใหญ่ๆ คือ Golden Fish, Imperial House, Red Dragon และ  Phoenix พร้อมกับเครื่อง slot machines อีกกว่า 3,400 เครื่อง และโต๊ะเล่นการพนันอีก 900 โต๊ะ อีกทั้ง ยังมีห้องโถงขนาดใหญ่ ที่มีที่นั่งมากถึง 15,000 ที่นั่ง ไว้สำหรับการจัดงานพิเศษ เช่น การจัดกีฬาชกมวยนัดพิเศษต่างๆ และการแข่งขันบาสเก็ตบอล เป็นต้น

thumb|ห้องโถง Venetian lobby
มากันที่ส่วนที่เป็นโรงแรมกันบ้าง โรงแรมของเวเนเชียน มาเก๊านั้น มีห้องพักมากเกือบ 3,000 ห้อง  โดยแต่ละห้องก็ตกแต่งอย่างหรูหรา ตามสไตล์อิตาเลียน ซึ่งห้องมาตรฐาน จะเริ่มที่ขนาด 70 ตารางเมตร และห้องที่ใหญ่ที่สุดอย่าง "เพรสิเดนเต้" นั้น ( Presidente ) มีจำนวนถึง 12 ห้อง โดยแต่ละห้องประกอบไปด้วยห้องนอนย่อยอีก 4 ห้อง ที่สามารถมองเห็นวิวของชายหาดได้อีกด้วย เรียกได้ว่า อยู่กันได้ทั้งครอบครัวอย่างสบายๆเลยทีเดียว

และถ้าใครที่รักการช้อปปิ้งนั้น การมาเยือนเวเนเชียน มาเก๊า คงกลายเป็นสวรรค์ไปเลยทีเดียว เพราะที่นี่ได้จัดแบ่งพื้นที่ให้นักท่องเที่ยวได้ช้อปปิ้งมากถึง 150,000 ตางรางเมตร ซึ่งเป็นที่ตั้งของร้านค้าแบรนด์เนม กว่า 350 ร้าน ที่ตั้งอยู่รายรอบของแกรนด์ คาเนล ซึ่งจำลองแบบมาจากเมืองเวนิสของประเทศอิตาลี พร้อมกับเรือกอนโดลามากกว่า 50 ลำ สำหรับนักท่องเที่ยวที่ต้องการล่องเรือชมความสวยงามของเวเนเชียน มาเก๊าแบบเต็มๆ โดยเรือกอนโดลาเหล่านี้ จะล่องไปตามคลอง 3 คลอง ที่อยู่ภายในอาคาร และมีทางออกเชื่อมกับทะเลสาบด้านนอกอีกด้วย และที่โดดเด่นที่สุดในย่านช็อปปิ้งนี้ คงหนีไม่พ้นเพดานสีฟ้าสดใส ที่ถูกเพนท์เป็นลวดลายของก้อนเมฆน้อยใหญ่ จนทำให้คนที่เดินช้อปปิ้งอยู่นั้น ลืมวันลืมคืนกันไปเลยทีเดียว

## แหล่งข้อมูลอื่น

* Venetian Macao

หมวดหมู่:อสังหาริมทรัพย์
หมวดหมู่:โรงแรมในประเทศจีน
หมวดหมู่:กาสิโน
หมวดหมู่:สถานที่ท่องเที่ยว
หมวดหมู่:สถาปัตยกรรม
เอสเอ็นเค

**เอสเอ็นเคคอร์ปอเรชัน** (; ) เป็นบริษัทผลิตเกมคอมพิวเตอร์ มีสำนักงานใหญ่อยู่ที่เมืองโอซะกะ ประเทศญี่ปุ่น โดยได้ผลิตเกมต่อสู้ที่มีชื่อเสียงออกมามากมาย และเคยผลิตเกมตู้หลายรายการ เช่น *[[ตำนานหมาป่ากระหายเลือด]]*, *[[อาร์ทออฟไฟท์ติ้ง]]*, *[[เดอะคิงออฟไฟท์เตอร์ส]]*, *[[ซามูไร สปีริท]]*, *[[เมทัลสลัก]]* และ *[[นีโอจีโอ แบทเทิล โคลีเซียม]]* ตลอดจนเคยผลิตเครื่องเล่นเกม *NEO GEO* มาแล้วครั้งหนึ่งด้วยเช่นกัน

## ประวัติ

## อ้างอิง

## แหล่งข้อมูลอื่น
* Former SNK Official (archive)
* SNK WEB PAGE (archive)
* SNK Homepage (archive)
* SNK Official
* SNK USA
* SNK Corp. at MobyGames
* SNK interviews on COIN-OP TV (dead link)

หมวดหมู่:บริษัทของญี่ปุ่น
หมวดหมู่:บริษัทวิดีโอเกม
หมวดหมู่:บริษัทญี่ปุ่นที่ก่อตั้งในปี พ.ศ. 2521
หมวดหมู่:บริษัทวิดีโอเกมของญี่ปุ่น
แคปคอม vs. เอสเอ็นเค 2

***แคปคอม vs. เอสเอ็นเค 2*** (; ) เป็นเกมต่อสู้ในซีรีส์ แคปคอม vs. เอสเอ็นเค โดยบริษัท แคปคอม ของประเทศญี่ปุ่น โดยที่เกมนี้ใช้บอร์ดเกม นาโอมิ ของบริษัทเซก้าในการพัฒนาและได้วางจำหน่ายให้กับเครื่องคอนโซลมากมายไม่ว่าจะเป็นดรีมแคสต์, เพลย์สเตชัน 2, เกมคิวบ์ และ เอกซ์บอกซ์ โดยมีเกม *แคปคอม vs. เอสเอ็นเค 2 EO* เป็นภาคปรับปรุง

## รูปแบบการเล่น
*แคปคอม vs. เอสเอ็นเค 2* เป็นเกมต่อสู้ที่รวมตัวละครและรูปแบบการเล่นจากเกมต่อสู้หลาย ๆ เกมของบริษัทแคปคอมและเอสเอ็นเค โดยที่มีเกมสตรีทไฟท์เตอร์และเดอะคิงออฟไฟท์เตอร์สเป็นเกมหลัก นอกจากนี้ยังมีอีกหลาย ๆ เกมที่ได้นำระบบรวมถึงรายละเอียดปลีกย่อยมารวมไว้ในเกมนี้เช่น สตรีทไฟท์เตอร์ III, กาโร มาร์คออฟเดอะวูล์ฟ และ ซามูไร สปีริท

## ตัวละครและกราฟิก
เนื่องจากตัวละครในเกมนี้มาจากหลาย ๆ เกมของเอสเอ็นเคและแคปคอมโดยที่มาจากหลาย ๆ ฮาร์ดแวร์ในการพัฒนาของแต่ละยุค ตัวละครของแคปคอมบางตัวต้องทำการออกแบบใหม่เพื่อให้มีความเหมาะสมกับเกมมากขึ้น อย่างไรก็ตามยังมีบางตัวละครที่ยังดูแล้วมีความละเอียดของการแสดงผลที่น้อยเกินไปเมื่อเทียบกับตัวละครอื่น ๆ ได้แก่ มอร์ริแกน ซึ่งทางแคปคอมได้นำลักษณะของตัวละครนี้มาจากเกมต้นฉบับโดยที่ไม่ได้ทำการปรับปรุง ทำให้ทางแคปคอมได้รับเสียงวิพากษ์วิจารณ์

#### ตัวละครจากแคปคอม
[thumb|[เวก้า (สตรีทไฟท์เตอร์)|เวก้า (เอ็ม.ไบสัน ในเวอร์ชันภาษาอังกฤษ) ผู้บัญชาการแห่งองค์กรชาโดลู]]
* ริว
* เคน มาสเตอร์
* ชุนลี
* อี.ฮอนดะ
* ไกล์
* ดัลซิม
* บลังก้า
* แซนกีฟ
* ซากุระ
* แดน ฮิบิกิ
* โรเลนโต้
* อีเกิล
* มากิ
* แคมมี่
* บัลร็อก
* เอ็ม.ไบสัน
* สกัด
* เวก้า
* มอร์ริแกน
* เคียวสุเกะ (มีบัตสึและฮินาตะปรากฏตัวออกมาในขณะที่เคียวสุเกะใช้ท่าไม้ตายสุดยอด)
* หยุน (มีหยางปรากฏตัวออกมาในขณะที่หยุนใช้ท่าไม้ตาย)
* โกคิ
* อีวิล ริว (เฉพาะภาคเครื่องคอนโซล)
* ชิน โกคิ

### ตัวละครจากเอสเอ็นเค
* เคียว คุซานางิ
* อิโอริ ยางามิ
* ไม ชิรานุอิ
* อาเธน่า อาซามิยะ
* เทอร์รี่ โบการ์ด
* เรียว ซากาซากิ
* เบนนิมารุ
* ชาง โคเอฮัง และ ชอย บองกี
* กีส ฮาเวิร์ด
* ฮาโอมารุ
* โจ ฮิกาชิ
* คิม คัพฟาน
* คิง
* ฮิบิกิ ทาคาเนะ
* นาโครูรู
* ไรเด็น
* ร็อค โฮวาร์ด
* รูกัล แบร์นชไตน์
* ริวฮาคุ โทโด
* ริวจิ ยามาซากิ
* โอโรจิ อิโอริ (เฉพาะภาคเครื่องคอนโซล)
* ไวส์
* ยูริ ซากาซากิ
* ก็อด รูกัล

## การตอบรับ
ในขณะที่เกมโดยทั่วไปในสี่ระบบคอนโซลมีความเหมือนกันเกือบทุกประการ รุ่นระบบเกมคิวบ์ได้รับคะแนนต่ำกว่าเนื่องจากลักษณะระบบคอนโทรลเลอร์ของเกมคิวบ์ ไม่ได้ออกแบบมาสำหรับเกมต่อสุ้แบบดั้งเดิมโดยเฉพาะ ส่วนระบบเพลย์สเตชัน 2 ได้รับคะแนนที่ดีกว่า ในขณะที่ระบบเอ็กซ์บ็อกซ์และดรีมแคสท์ได้รับคะแนนปานกลาง

## อ้างอิง

## แหล่งข้อมูลอื่น

*  for *Capcom vs. SNK 2: Millionaire Fighting 2001* 
*  for *Capcom vs. SNK 2 EO: Millionaire Fighting 2001* 
*  for *Capcom vs. SNK 2 EO: Millionaire Fighting 2001* (Xbox) 

หมวดหมู่:วิดีโอเกมที่ออกวางจำหน่ายในปี พ.ศ. 2544
หมวดหมู่:วิดีโอเกมอาร์เคด
หมวดหมู่:เกมจากค่ายแคปคอม
หมวดหมู่:วิดีโอเกมข้ามฝั่ง
หมวดหมู่:วิดีโอเกมต่อสู้
หมวดหมู่:เกมสำหรับดรีมแคสต์
หมวดหมู่:วิดีโอเกมที่มีฉากในลอนดอน
หมวดหมู่:วิดีโอเกมที่มีฉากในนครนิวยอร์ก
หมวดหมู่:วิดีโอเกมที่มีฉากในเซี่ยงไฮ้
ริชาร์ด ครอมเวลล์

**ริชาร์ด ครอมเวลล์** () เกิดเมื่อวันที่ 4 ตุลาคม ค.ศ. 1626 ที่ เคมบริดจ์เชอร์
เป็นบุตรชายของ โอลิเวอร์ ครอมเวลล์ เจ้าผู้อารักขา แห่ง เครือจักรภพแห่งอังกฤษ ต่อมาเมื่อบิดาถึงแก่อสัญกรรมในปี ค.ศ. 1658 เขาจึง
ขึ้นมาเป็น เจ้าผู้อารักขา แทนบิดาแต่ก็ไม่ได้รับการสนับสนุนจากผู้คนเหมือนสมัยของบิดาเพราะขาดความสามารถและมิได้สานต่อนโยบายของบิดา จนในที่สุดก็ถูกนายทหารกลุ่มหนึ่งปลดจากตำแหน่งเมื่อวันที่ 6 พฤษภาคม ค.ศ. 1659 

**ริชาร์ด ครอมเวลล์** ถึงแก่อสัญกรรมเมื่อวันที่ 12 กรกฎาคม ค.ศ. 1712 ขณะอายุได้ 85 ปี

หมวดหมู่:บุคคลที่เกิดในปี พ.ศ. 2169
หมวดหมู่:ขุนนางอังกฤษ
หมวดหมู่:ประมุขในประเทศอังกฤษ
นพพล พิทักษ์โล่พานิช

**นพพล พิทักษ์โล่พานิช** ชื่อเล่น **กลม** เป็นนักแสดง พิธีกร ชาวไทย  เกิดเมื่อวันที่ 9 มิถุนายน พ.ศ. 2523 ที่จังหวัดเชียงใหม่
กลม เรียนจบมัธยมศึกษาจากโรงเรียนปรินส์รอยแยลส์วิทยาลัย เคยเข้ารับการศึกษาในระดับอุดมศึกษาสาขาเทคนิคคอมพิวเตอร์ ที่มหาวิทยาลัยเทคโนโลยีราชมงคลล้านนา วิทยาเขตภาคพายัพ จังหวัดเชียงใหม่ (เคยได้รับรางวัลจากการประกวดดาวเดือนของมหาวิทยาลัย ในปี พ.ศ. 2541)  และสำเร็จการศึกษาปริญญาตรี สาขาการโฆษณาและประชาสัมพันธ์จากมหาวิทยาลัยเกริก มีผลงานการแสดงละครเรื่องแรกคือเรื่องแม่คุณเอ๊ยและมีผลงานละครที่เป็นที่รู้จักในบทบาทของ "เจ้าพี่สายบดี" จากละครโทรทัศน์ทางช่อง 7 เรื่อง "ศิลามณี" ในปี พ.ศ. 2551

## การศึกษา
นพพล พิทักษ์โล่พานิช จบชั้นมัธยมศึกษา จากโรงเรียนปรินส์รอยแยลส์วิทยาลัย เมื่อปี พ.ศ. 2537 ต่อมาได้เข้าเรียนต่อในระดับประกาศนียบัตรวิชาชีพชั้นสูง (ปวส.) ที่สาขาวิชาเทคนิคคอมพิวเตอร์ คณะวิศวกรรมศาสตร์ มหาวิทยาลัยเทคโนโลยีราชมงคลล้านนา ภาคพายัพ จังหวัดเชียงใหม่ ต่อจากนั้นจึงเข้าศึกษาต่อระดับปริญญาตรี คณะนิเทศศาสตร์ สาขาการโฆษณาและประชาสัมพันธ์ ที่มหาวิทยาลัยเกริก
## ชีวิตส่วนตัว
นพพล พิทักษ์โล่พานิช สมรสกับ ตรีนุช คุณดิลกชัย 

## ผลงานการแสดง

### ละครโทรทัศน์

* ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

* ละครโทรทัศน์ทั้งหมดด้านล่างนี้ออกอากาศทางช่อง 9

* ละครโทรทัศน์ทั้งหมดด้านล่างนี้ออกอากาศทางช่อง 3

* ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 5

* ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ช่อง 8

### ภาพยนตร์
* สะใภ้บรื๋อ..อ์อ์ (2008)   ...ชาย
* ปล้นนะยะ (2004)   ...สาริน

## มิวสิกวิดีโอ
* เพลง "มนต์วิเศษ" เชอรี่ ชยาภา
* เพลง "นางฟ้า" Studio TOMO
* เพลง "นับ1-10" ป้าง นครินทร์ กิ่ง ศักดิ์
* เพลง "แฟนเก่า" ลาบานูน
* เพลง "คนเจ้าน้ำตา" ของ นิว จิ๋ว
* เพลง "เธออยู่ที่ไหน" วง ซินเดอเรลล่า
* เพลง "The moon" เจี๊ยบ วรรธณา
### พิธีกร
* รายการ ทูบีนัมเบอร์วัน ทางสถานีโทรทัศน์ NBT  ออกอากาศทุกวันเสาร์ เวลา 21.00 - 21.30 น.
* รายการ คุยกับแพะ ทาง Thai PBS ทุกวันศุกร์ 21.30 น.

## รางวัลที่ได้รับ
* ชนะการประกวด U&I MR&MISS University ปี 1998
## อ้างอิง

หมวดหมู่:บุคคลที่ยังมีชีวิตอยู่
หมวดหมู่:นักแสดงจากจังหวัดเชียงใหม่
หมวดหมู่:นักแสดงชายชาวไทย
หมวดหมู่:นักแสดงสังกัดช่อง 7
หมวดหมู่:บุคคลจากโรงเรียนปรินส์รอยแยลส์วิทยาลัย
หมวดหมู่:บุคคลจากคณะวิศวกรรมศาสตร์ มหาวิทยาลัยเทคโนโลยีราชมงคลล้านนา
หมวดหมู่:บุคคลจากคณะศิลปศาสตร์ มหาวิทยาลัยเกริก
หมวดหมู่:พิธีกรชาวไทย
กรมพลศึกษา

**กรมพลศึกษา** เป็นส่วนราชการระดับกรม สังกัดกระทรวงการท่องเที่ยวและกีฬา จัดตั้งขึ้นตามพระราชบัญญัติปรับปรุงกระทรวง ทบวง กรม พ.ศ. 2545 เมื่อวันที่ 3 ตุลาคม พ.ศ. 2545 เป็นการโอนภารกิจบางส่วนมาจากกระทรวงศึกษาธิการ มีหน้าที่เกี่ยวกับการพัฒนาคุณภาพชีวิตเยาวชนและประชาชนด้วยการส่งเสริมและพัฒนาการกีฬา นันทนาการ การออกกำลังกาย เล่นกีฬา สร้างความเข้มแข็งให้แก่ชุมชน การส่งเสริมให้นักเรียน นักศึกษา เยาวชน และประชาชน มีคุณภาพคู่คุณธรรมห่างไกลอบายมุขและสิ่งเสพติดให้โทษ โดยการใช้กีฬา นันทนาการ และวิทยาศาสตร์การกีฬาเป็นเครื่องมือในการพัฒนาคน สังคม และประเทศชาติ

## ประวัติ
### ยุคก่อตั้งกรมพลศึกษา
กรมพลศึกษา ก่อตั้งขึ้นเมื่อ พ.ศ. 2476 ในชื่อ **กรมพลศึกษา** เป็นส่วนราชการระดับกรม สังกัดกระทรวงศึกษาธิการ มีหน้าที่หลักในการผลิตบุคลากรทางการศึกษาด้านพลศึกษา กิจการลูกเสือ และกิจการสารวัตรนักเรียน โดยมีหน่วยงานหลักในการดำเนินการ คือ วิทยาลัยพลศึกษา

ใน พ.ศ. 2485 กรมพลศึกษา ได้แบ่งส่วนราชการ 6 กอง คือ สำนักงานเลขานุการกรม กองกายบริหาร กองกีฬา กองกรีฑาสถานแห่งชาติ กองการลูกเสือ และกองอนุสภากาชาด และมีการปรับปรุงโครงสร้างเรื่อยมา กระทั่งในปี พ.ศ. 2536 ได้มีการปรับปรุงโครงสร้างกรมพลศึกษาอีกครั้ง โดยกำหนดภารกิจให้กรมพลศึกษา มีหน้าที่เกี่ยวกับการส่งเสริมและพัฒนาการพลศึกษา สุขภาพ นันทนาการ การกีฬา วิทยาศาสตร์การกีฬา วิทยาศาสตร์สุขภาพ ลูกเสือ ยุวกาชาด และสารวัตรนักเรียนและนักศึกษา ตลอดจนการจัดการศึกษาด้านพลศึกษา สุขศึกษา นันทนาการ วิทยาศาสตร์การกีฬา วิทยาศาสตร์ทางจิตและประสาท และวิทยาศาสตร์สุขภาพ

### ยุคสำนักงานพัฒนาการกีฬาและนันทนาการ
ใน พ.ศ. 2545 ได้มีการปรับปรุงโครงสร้างกระทรวง ทบวง กรม และถ่ายโอนภารกิจของกรมพลศึกษา แยกออกไปสังกัดกับหน่วยงานต่าง ๆ เช่น **งานสารวัตรนักเรียน** ไปขึ้นกับสำนักพัฒนานักเรียนนักศึกษาและกิจการพิเศษ **งานลูกเสือ** ไปขึ้นกับสำนักกิจการลูกเสือ ยุวกาชาด และกิจการนักเรียน สำนักงานปลัดกระทรวงศึกษาธิการ ส่วนกิจการด้านการผลิตบุคลากรทางการศึกษา ไปขึ้นกับสถาบันการพลศึกษา และภารกิจด้านการส่งเสริมและพัฒนาการพลศึกษา สุขภาพ นันทนาการ เป็น**สำนักงานพัฒนาการกีฬาและนันทนาการ** (Office of Sport and Recretion Development) กระทรวงการท่องเที่ยวและกีฬา

### ยุคกรมพลศึกษา พ.ศ. 2553
คณะรัฐมนตรีได้มีมติเมื่อวันที่ 16 กุมภาพันธ์ พ.ศ. 2553 ให้เปลี่ยนชื่อสำนักงานพัฒนาการกีฬาและนันทนาการ กลับไปเป็น กรมพลศึกษาเช่นเดิม ทั้งนี้มีผลตั้งแต่วันที่พระราชกฤษฎีกาเปลี่ยนชื่อสำนักงานพัฒนาการกีฬาและนันทนาการ เป็นกรมพลศึกษา พ.ศ. 2553 มีผลบังคับใช้ 27 สิงหาคม พ.ศ. 2553

## รายนามอธิบดี

## สถานที่ตั้ง
ที่ทำการของกรมพลศึกษา ตั้งอยู่ในบริเวณเดียวกับกรีฑาสถานแห่งชาติ ถนนพระรามที่ 1 แขวงวังใหม่ เขตปทุมวัน กรุงเทพมหานคร

## การแบ่งส่วนราชการ
* สำนักงานเลขานุการกรม
* สำนักการกีฬา
* สำนักนันทนาการ
* สำนักวิทยาศาสตร์การกีฬา
* สถาบันพัฒนาบุคลากรการพลศึกษา และการกีฬา
* กลุ่มพัฒนาระบบบริหาร
* กลุ่มตรวจสอบภายใน
* กลุ่มคุ้มครองจริยธรรม
* ศูนย์ฝึกกรมพลศึกษา สนามกีฬาเฉลิมพระเกียรติฯ

## อ้างอิง

พลศึกษา
กีฬาในประเทศไทย
หมวดหมู่:องค์การที่ก่อตั้งในปี พ.ศ. 2477
หมวดหมู่:หน่วยงานของรัฐบาลไทยในเขตปทุมวัน
พลศึกษา
วันสวีตเดย์

**"วันสวีตเดย์"** () เป็นเพลงของนักร้องอเมริกัน มารายห์ แครีและวง 4 คน บอยซ์ทูเมน และเขียนโดยแครี, วอลเตอร์ อฟานาซีฟและบอยซ์ทูเมน และโปรดิวซ์โดยแครีและอฟานาซีฟ อยู่ในอัลบั้มชุดที่ 6 ของแครีที่ชื่อ *[[Daydream (Mariah Carey album)|Daydream]]* เป็นซิงเกิลที่ 2 จากอัลบั้มนี้ ออกในปี 1995

ซิงเกิลติดอันดับ 1 บนบิลบอร์ดฮอต 100 ยาวนานที่สุด 16 สัปดาห์ เพลงนี้ติดอันดับ 29 ของการจัดอันดับของนิตยสารบิลบอร์ดในหัวข้อ ฮอต 100 ออลไทม์ ท็อปซองส์

## อ้างอิง

หมวดหมู่:เพลงในปี พ.ศ. 2538
หมวดหมู่:เพลงของมารายห์ แครี
หมวดหมู่:เพลงที่ประพันธ์คำร้องโดยมารายห์ แครี
หมวดหมู่:เพลงของบอยซ์ทูเมน
หมวดหมู่:ซิงเกิลในปี พ.ศ. 2538
หมวดหมู่:ซิงเกิลอันดับ 1 ในบิลบอร์ดฮอต 100
เหลืองปรีดียาธร

**เหลืองปรีดียาธร** (; ) ไม้ยืนต้นชนิดหนึ่ง จำพวกตาเบบูยา มีถิ่นกำเนิดในทวีปอเมริกาใต้ แถบประเทศซูรินาม, บราซิล, ภาคตะวันออกของโบลิเวีย, เปรู, ปารากวัย และตอนเหนือของอาร์เจนตินา

## ลักษณะทางพฤกศาสตร์
ไม้ต้นขนาดเล็ก สูงไม่เกิน 8 เมตร ผลัดใบ เรือนยอดรูปไข่ เปลือกต้นสีน้ำตาล แตกเป็นร่องขรุขระ แตกกิ่งก้านเป็นชั้น ใบเป็นใบประกอบแบบนิ้วมือที่มี 5 ใบย่อย เรียงตัวแบบตรงข้ามสลับตั้งฉาก ใบรูปรี ขอบใบเรียบ มีช่อดอกแบบช่อกระจุก สมบูรณ์เพศ สมมาตรด้านข้าง กลีบเลี้ยง 5 กลีบ เชื่อมติดกันปลาย  แยกเป็นแฉก กลีบดอก 5 กลีบ เชื่อมติดกันเป็นรูประฆัง สีเหลือง ปลายกลีบแยกเป็นรูปปากเปิด ส่วนที่อยู่ด้านบนมี 2 กลีบ เกสรเพศผู้มี 4 อัน เป็นแบบ 2 คู่ยาวไม่เท่ากัน เกสรเพศเมีย 1 อัน ยอดเกสรเพศเมียแยกเป็น 2 แฉก รังไข่เหนือวงกลีบ ผลแห้งแตก เป็นฝัก สีเทามีเส้นสีดำตามแนวยาว ออกดอกเดือนกุมภาพันธ์-มีนาคม
## สัญลักษณ์ประจำสถาบันการศึกษา
*ต้นไม้ประจำโรงเรียนฤทธิยะวรรณาลัย ๒

## อ้างอิง

หมวดหมู่:ไม้ประดับ
หมวดหมู่:วงศ์แคหางค่าง
ไหมขัดฟัน

thumb|right|ไหมขัดฟัน

**ไหมขัดฟัน** เป็นอุปกรณ์ทำความสะอาดฟัน ลักษณะคล้ายเส้นด้าย ปัจจุบันทำด้วย โพลีเอธิลีน  สามารถแทรกเข้าไปในซอกระหว่างฟันเพื่อกำจัดเศษอาหารได้  

ผู้คิดค้นคือ ทันตแพทย์ชาวนิวออร์ลีนส์ ชื่อว่า เลวี่ สเปียร์ พาร์มมี่ (Levi Spear Parmly)เมื่อปี พ.ศ. 2358 โดยแนะนำคนไข้ให้ใช้ไหมทำความสะอาดฟัน แต่ไม่ได้วางจำหน่าย จนกระทั่งปี พ.ศ. 2425 บริษัท คอดแมนแอนด์ เชิร์ตเลฟต์ (Codman and Shutleft Company)ได้ผลิตจำหน่าย แต่บริษัทจอห์นสัน แอน จอห์นสัน เป็นผู้จดสิทธิบัตร

## อ้างอิง

หมวดหมู่:ทันตแพทยศาสตร์
หมวดหมู่:สิ่งประดิษฐ์ของสหรัฐ
พระเจ้าฟรีดริช วิลเฮ็ล์มที่ 1 แห่งปรัสเซีย

**พระเจ้าฟรีดริช วิลเฮ็ล์มที่ 1 แห่งปรัสเซีย** (, ) (14 สิงหาคม ค.ศ. 1688 - 31 พฤษภาคม ค.ศ. 1740)  ฟรีดริช วิลเฮ็ล์มที่ 1 แห่งราชวงศ์โฮเอินท์ซ็อลเลิร์นเป็นพระมหากษัตริย์แห่งราชอาณาจักรปรัสเซียและเจ้านครรัฐผู้คัดเลือกแห่งบรันเดินบวร์ค (ในพระนามฟรีดริช วิลเฮ็ล์มที่ 2) ผู้ทรงครองราชสมบัติต่อจากพระเจ้าฟรีดริชที่ 1 ในปี ค.ศ. 1713 และครองราชย์ต่อมาจนเสด็จสวรรคตเมื่อวันที่ 31 พฤษภาคม ค.ศ. 1740  โดยมีพระเจ้าฟรีดริชที่ 2 ทรงเป็นผู้สืบราชสมบัติต่อจากพระองค์ พระเจ้าฟรีดริช วิลเฮ็ล์มที่ 1 เสด็จพระราชสมภพเมื่อวันที่ 14 สิงหาคม ค.ศ. 1688 เป็นพระราชโอรสในพระเจ้าฟรีดริชที่ 1 และ โซฟี ชาร์ล็อทเทอ แห่งฮันโนเฟอร์ 

พระเจ้าฟรีดริช วิลเฮ็ล์มทรงได้รับสมญานามว่า "กษัตริย์ทหาร" () และมีความโปรดปรานการแสดงทางการทหาร ที่ทำให้ทรงพยายามจ้างบุคคลที่มีความสูงมาจากทั่วยุโรปมาเข้าสังกัดกองทหารที่มีชื่อเล่นว่า "ยักษ์พ็อทซ์ดัม"

## พระราชโอรส-ธิดา

## อ้างอิง

## ดูเพิ่ม
* ราชอาณาจักรปรัสเซีย
* พระเจ้าฟรีดริชที่ 2 แห่งปรัสเซีย

## แหล่งข้อมูลอื่น

* Biography of Frederick William I


หมวดหมู่:บุคคลที่เกิดในปี พ.ศ. 2231
หมวดหมู่:พระมหากษัตริย์ปรัสเซีย
หมวดหมู่:มกุฎราชกุมารแห่งปรัสเซีย
หมวดหมู่:ราชวงศ์โฮเอินท์ซ็อลเลิร์น
หมวดหมู่:ผู้คัดเลือกแห่งบรันเดินบวร์ค
พงษ์ศักดิ์ อังกสิทธิ์

**ศาสตราจารย์ ดร.พงษ์ศักดิ์ อังกสิทธิ์** อดีตอธิการบดีมหาวิทยาลัยเชียงใหม่ อดีตสมาชิกสภานิติบัญญัติแห่งชาติ สมรสกับเจ้าสุภัทรา (สกุลเดิม ณ ลำพูน) อังกสิทธิ์ นัดดาในเจ้าจักรคำขจรศักดิ์ เจ้าผู้ครองนครลำพูนองค์สุดท้าย

ศ.ดร.พงษ์ศักดิ์ อังกสิทธิ์ เป็นอธิการบดีคนแรกของมหาวิทยาลัยเชียงใหม่ ในการเป็นมหาวิทยาลัยในกำกับของรัฐ

## การศึกษา
ศ.ดร.พงษ์ศักดิ์ อังกสิทธิ์ สำเร็จการศึกษาวิทยาศาสตรบัณฑิต (เกษตรศาสตร์) จากมหาวิทยาลัยเชียงใหม่ เมื่อปี พ.ศ. 2515 ระดับปริญญาโท M.S. (ส่งเสริมการเกษตร) จากมหาวิทยาลัยโอคลาโฮมาสเตต สหรัฐอเมริกา ในปี พ.ศ. 2517 และระดับปริญญาเอก Ed.D. (ส่งเสริมการเกษตร) จาก มหาวิทยาลัยโอคลาโฮมาสเตต ในปี พ.ศ. 2519

## ผลงานบริหาร
* คณบดีคณะเกษตรศาสตร์ มหาวิทยาลัยเชียงใหม่ (พ.ศ. 2535-2543)
* อธิการบดีมหาวิทยาลัยเชียงใหม่ (พ.ศ. 2547-2555)

## เครื่องราชอิสริยาภรณ์

## อ้างอิง

หมวดหมู่:ศาสตราจารย์
หมวดหมู่:ข้าราชการพลเรือนชาวไทย
หมวดหมู่:อาจารย์คณะเกษตรศาสตร์
หมวดหมู่:บุคคลจากคณะเกษตรศาสตร์ มหาวิทยาลัยเชียงใหม่
หมวดหมู่:บุคคลจากมหาวิทยาลัยโอคลาโฮมาสเตต
หมวดหมู่:อธิการบดีมหาวิทยาลัยเชียงใหม่
หมวดหมู่:สมาชิกสภานิติบัญญัติแห่งชาติ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
ชาติที่ได้รับอนุเคราะห์ยิ่ง

**ชาติที่ได้รับอนุเคราะห์ยิ่ง** (; ตัวย่อ: MFN) เป็นสถานะซึ่งชาติหนึ่งให้แก่อีกชาติหนึ่งในการค้าระหว่างประเทศ ถึงแม้ว่าคำ *ชาติที่ได้รับอนุเคราะห์ยิ่ง* จะฟังดูขัดแย้งก็ตาม เนื่องจากคำดังกล่าวหมายความว่า ชาติที่ได้รับสถานะดังกล่าวจะได้ข้อได้เปรียบทางการค้าทั้งหมดมากกว่าชาติอื่น เช่น อัตราภาษีศุลกากรระดับต่ำ ในทางปฏิบัติแล้ว ชาติที่ได้รับสถานะชาติที่ได้รับอนุเคราะห์ยิ่งจะไม่ถูกปฏิบัติในระดับต่ำกว่าชาติอื่นซึ่งไม่ได้รับ สมาชิกขององค์การการค้าโลกจะปฏิบัติต่อสมาชิกอื่นในฐานะคู่ค้าที่ได้รับอนุเคราะห์ยิ่งทั้งสิ้น 

สมาชิกขององค์การการค้าโลก ซึ่งรวมถึงประเทศพัฒนาแล้วทั้งหมด จะต้องสมัครใจมอบสถานะดังกล่าวให้แก่กัน โดยมีข้อยกเว้นเฉพาะประเทศกำลังพัฒนา เขตการค้าเสรีในภูมิภาค และสหภาพการค้า ร่วมกับหลักการว่าด้วยการทำสนธิสัญญา หลักการว่าด้วยชาติที่ได้รับอนุเคราะห์ยิ่งเป็นหลักการสำคัญหนึ่งในกฎหมายการค้าองค์การการค้าโลก

หมวดหมู่:การค้าระหว่างประเทศ
หมวดหมู่:กฎหมายระหว่างประเทศ
พระเจ้าฟรีดริช วิลเฮ็ล์มที่ 2 แห่งปรัสเซีย

**พระเจ้าฟรีดริช วิลเฮ็ล์มที่ 2 แห่งปรัสเซีย** () ทรงเป็นเจ้าเยอรมัน ดำรงตำแหน่งกษัตริย์แห่งปรัสเซียระหว่างค.ศ. 1786 ถึง 1797 ทรงเป็นเจ้าผู้ครองนครรัฐบรันเดินบวร์คและเฟือสท์แห่งราชรัฐเนอชาแตล พระองค์เป็นพระโอรสของพระเจ้าฟรีดริชที่ 2 ผู้นำพาปรัสเซียขึ้นเป็นประเทศมหาอำนาจ อย่างไรก็ตาม เมื่อบัลลังก์ตกทอดมาถึงพระองค์ ปรัสเซียกลับมีความอ่อนแอลงทั้งจากภายในและภายนอก พระองค์ล้มเหลวในการรับมือกับความท้าทายที่เกิดขึ้นจากการปฏิวัติฝรั่งเศส นอกจากนี้ พระองค์ยังทรงดำเนินนโยบายทางศาสนาที่เป็นการขัดขวางแนวคิดเรืองปัญญา อย่างไรก็ตาม พระองค์ทรงให้การสนับสนุนศิลปศาสตร์และมีส่วนในการสร้างสิ่งก่อสร้างมีชื่อเสียงหลายแห่ง อาทิ ประตูบรันเดินบวร์ค

## อ้างอิง

## แหล่งข้อมูลอื่น


หมวดหมู่:บุคคลที่เกิดในปี พ.ศ. 2287
หมวดหมู่:พระมหากษัตริย์ปรัสเซีย
หมวดหมู่:ราชวงศ์โฮเอินท์ซ็อลเลิร์น
หมวดหมู่:ผู้คัดเลือกแห่งบรันเดินบวร์ค
หมวดหมู่:บุคคลในสงครามปฏิวัติฝรั่งเศส
สุนทร จันทร์รังสี

**สุนทร จันทร์รังสี** เกิดเมื่อวันที่ 7 เมษายน พ.ศ. 2490 เป็นชาวจังหวัดนครราชสีมาโดยกำเนิด จบการศึกษาระดับมัธยมศึกษาจากโรงเรียนราชสีมาวิทยาลัย ประกาศนียบัตรวิชาชีพแผนกพาณิชยการ โรงเรียนกรุงเทพพณิชยการ วุฒิบัตรนักหนังสือพิมพ์ภูมิภาค คณะวารสารศาสตร์และสื่อสารมวลชน มหาวิทยาลัยธรรมศาสตร์ ระดับการศึกษาสูงสุด รัฐศาสตรบัณฑิต มหาวิทยาลัยสุโขทัยธรรมาธิราช

นายสุนทรเริ่มต้นจากการเป็นสื่อมวลชน โดยเป็นผู้สื่อข่าวหนังสือพิมพ์เดลินิวส์ ประจำจังหวัดนครราชสีมา เมื่อ พ.ศ. 2515 ก่อนที่จะเป็นผู้ก่อตั้งหนังสือพิมพ์ โคราชสัปดาห์วิจารณ์ และหนังสือพิมพ์โคราชรายวัน คนอีสาน ในปี พ.ศ. 2517 จากนั้นจึงเป็นเจ้าของโรงพิมพ์โคราชออฟเซทการพิมพ์ ก่อนที่จะเปลี่ยนเป็นโรงพิมพ์โคราชพริ้นติ้งในปัจจุบัน

เมื่อวันที่ 14 พฤษภาคม พ.ศ. 2519 นายสุนทรถูกลอบสังหาร ด้วยอาวุธสงครามหลายชนิด อาการสาหัส ต้องผ่าตัดอวัยวะสำคัญภายใน ลำไส้บางส่วนและไตทิ้ง 1 ข้าง สาเหตุจากการเสนอข่าวต่อต้านรัฐบาลเผด็จการ และเปิดโปงการพิมพ์ธนบัตรปลอม

ต่อมาเดือนตุลาคม พ.ศ. 2520 นายสุนทรถูกกล่าวหาว่ามีความผิดในคดีหมิ่นพระบรมเดชานุภาพ แต่ศาลทหารตัดสินยกฟ้อง ใน พ.ศ. 2521 โดยพิพากษาว่ามีเจตนาปกป้องพระบรมเดชานุภาพ

ในทางการเมือง นายสุนทรเคยเป็นเทศมนตรีเทศบาลเมืองนครราชสีมา ประธานสภาเทศบาลนครราชสีมา 3 สมัย ประธานกรรมการประจำสภาเทศบาลนครราชสีมา ประธานองค์กรกลางอำเภอเมือง นครราชสีมา และได้รับโปรดเกล้าฯ แต่งตั้งให้เป็นสมาชิกสภาร่างรัฐธรรมนูญ เมื่อ วันที่ 1 มกราคม พ.ศ. 2550 

สำหรับตำแหน่งในองค์กรสื่อมวลชน เป็นกรรมการสภาการหนังสือพิมพ์แห่งชาติ ประธานคณะอนุกรรมการส่งเสริมจริยธรรม สภาการหนังสือพิมพ์แห่งชาติ และประธานเครือข่ายบรรณาธิการหนังสือพิมพ์ภาคอีสาน โดยได้รับเลือกให้เป็นรองประธานสภาการหนังสือพิมพ์แห่งชาติคนที่ 1 เมื่อวันที่ 6 มีนาคม พ.ศ. 2552

## เครื่องราชอิสริยาภรณ์

หมวดหมู่:นักการเมืองจากจังหวัดนครราชสีมา
หมวดหมู่:สมาชิกสภาร่างรัฐธรรมนูญไทย
หมวดหมู่:บุคคลจากโรงเรียนราชสีมาวิทยาลัย
หมวดหมู่:บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
หมวดหมู่:บุคคลจากสาขาวิชารัฐศาสตร์ มหาวิทยาลัยสุโขทัยธรรมาธิราช
หมวดหมู่:นักหนังสือพิมพ์ชาวไทย
หมวดหมู่:ผู้ได้รับเครื่องราชอิสริยาภรณ์ จ.ภ.
อุษณีย์ วัฒฐานะ

**อุษณีย์ วัฒฐานะ**  เกิดเมื่อวันที่ 24 มกราคม พ.ศ. 2525 โดยภูมิลำเนาอยู่ที่ อำเภอขลุง จังหวัดจันทบุรี เป็นนักแสดงชาวไทย เริ่มเข้าสู่วงการบันเทิงด้วยการได้รับรางวัลมิสป็อปปูล่าโหวต จากการประกวดมิสไทยแลนด์ยูนิเวิร์ส 2548 ในบทบาทการแสดงมักได้รับบทนางร้ายเป็นส่วนใหญ่ จบการศึกษาระดับมัธยมศึกษาที่โรงเรียนเบญจมราชูทิศ จังหวัดจันทบุรี ระดับปริญญาตรี สาขาศิลปะการแสดง คณะนิเทศศาสตร์ มหาวิทยาลัยกรุงเทพ และระดับปริญญาโท สาขาวิชาศิลปศึกษา คณะศิลปกรรมศาสตร์ มหาวิทยาลัยศรีนครินทรวิโรฒ ประสานมิตร

ชีวิตส่วนตัว เคยคบกับนักแสดงหนุ่ม วีรภาพ สุภาพไพบูลย์ แต่ได้เลิกรากันไป ต่อมาได้คบหาดูใจอยู่กับ วินเซ็นต์ คินนี่ แต่ก็ต้องเลิกรากันไปในที่สุด และเคยคบหาดูใจกับ "แจ็ค เชมัส" แฟนหนุ่มชาวสหรัฐอเมริกาแต่ได้เลิกรากันไปเมื่อต้นปี พ.ศ. 2565 ปัจจุบัน กำลังคบหาดูใจกับ นิธิตรา เชาว์พยัคฆ์ ผู้ประกาศข่าวสังกัด ท็อปนิวส์

## ผลงาน
### ละครโทรทัศน์

### ละครสั้น

### ซีรีส์

| 2562 || *คลับฟรายเดย์เดอะซีรีส์ 11 รักไม่ได้ออกอากาศ * || *ตอน รักนอกกฎ* || ||
|}

### ซิทคอม

### ละครซีรีส์
* หลอน เดอะซีรีส์ (2559)

### ผลงานเพลง
* ร้องเพลง "สอนใจไม่จำ" เพลงประกอบละคร ไข่ลูกเขย ทางสถานีโทรทัศน์สีกองทัพบกช่อง 7

### ภาพยนตร์

* 2547 - บิวตี้ฟูล บ๊อกเซอร์ (รับเชิญ)
* 2553 - ผู้ชายลัลล้า

### มิวสิกวิดีโอ
* เพลง เจ็บก็ได้ได้ถ้าอ้ายอยากจบ ศิลปิน ต่าย อรทัย

## อ้างอิง

หมวดหมู่:บุคคลจากอำเภอมะขาม
หมวดหมู่:มิสยูนิเวิร์สไทยแลนด์
หมวดหมู่:นางแบบไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นางงามไทย
หมวดหมู่:นักแสดงจากจังหวัดจันทบุรี
หมวดหมู่:นักแสดงอิสระชาวไทย
หมวดหมู่:บุคคลจากโรงเรียนเบญจมราชูทิศ จังหวัดจันทบุรี
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
หมวดหมู่:ชาวไทยที่มีความหลากหลายทางเพศ
หมวดหมู่:พุทธศาสนิกชนชาวไทย
เจอร์รี ลี ลูวิส

**เจอร์รี ลี ลูวิส** () เกิดเมื่อวันที่ 29 กันยายน ค.ศ. 1935 เป็นนักร้อง นักเปียโนแนวร็อกแอนด์โรลและคันทรี ชาวอเมริกัน เขาเป็นผู้บุกเบิกวงการเพลงร็อกแอนด์โรลในช่วงแรก เขามีชื่ออยู่ในร็อกแอนด์โรลฮอลออฟเฟมในปี ค.ศ. 1986 และผลงานเขายังบุกเบิกแนวเพลงจนมีชื่ออยู่ใน ร็อกอะบิลลีฮอลออฟเฟมด้วย และในปี 2004 นิตยสารโรลลิงสโตนจัดอันดับให้เขาอยู่ที่อันดับ 24 ในหัวข้อ 100 ศิลปินยอดเยี่ยมที่สุดตลอดกาล ในปี 2003 อัลบั้มบ็อกเซตของเขาที่ชื่อ *All Killer, No Filler: The Anthology* ยังติดอันดับ 242 ของ 500 อัลบั้มที่ยอดเยี่ยมที่สุดตลอดกาล

## อ้างอิง

หมวดหมู่:นักร้องอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:ศิลปินสังกัดเมอร์คิวรีเรเคิดส์
หมวดหมู่:นักดนตรีร็อกชาวอเมริกัน
หมวดหมู่:คีตกวีชาวอเมริกัน
หมวดหมู่:บุคคลจากรัฐลุยเซียนา
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
ปุณยาพร พูลพิพัฒน์

**ปุณยาพร วรรธนะกุล** หรือเป็นที่รู้จักในชื่อ ***เบนซ์ ปุณยาพร พูลพิพัฒน์*** () เกิดเมื่อวันที่ 30 กรกฎาคม พ.ศ. 2528 ชื่อเล่น **เบนซ์** เป็นนักแสดงหญิงชาวไทย อดีตนักแสดงสังกัดสถานีโทรทัศน์สีกองทัพบกช่อง 7 เริ่มต้นเข้าสู่วงการบันเทิงโดยเริ่มจากการประกวดดัชชี่บอยแอนด์เกิร์ล ค.ศ. 2004 ได้รับรองชนะเลิศอันดับ 1

## ประวัติ
ปุณยาพร เกิดเมื่อวันที่ 30 กรกฎาคม พ.ศ. 2528 ที่จังหวัดนครศรีธรรมราช เป็นบุตรนายสมพร พูลพิพัฒน์ ผู้อำนวยการโรงเรียนอนุบาลแสงทอง กับนางละออศรี พูลพิพัฒน์ ครูสอนวิชาภาษาไทย และปุณยาพรเองเคยดูแลเรื่องการบริหารจัดการ เสนอหลักสูตรการสอน และที่สำคัญเป็นคนออกแบบชุดนักเรียนของโรงเรียนแห่งนี้ ด้านครอบครัวสมรสกับวิทนาถ วรรธนะกุล นักธุรกิจ เมื่อวันที่ 7 ธันวาคม พ.ศ. 2567 ที่โรงแรมรอยัลคลิฟ บีช รีสอร์ท พัทยา

สำเร็จการศึกษาระดับอนุบาล จากโรงเรียนอนุบาลลูกรัก ระดับประถมศึกษาและมัธยมศึกษาตอนต้น จากโรงเรียนศรีธรรมราชศึกษา ระดับมัธยมศึกษาตอนปลาย จากโรงเรียนสาธิตเทศบาลวัดเพชรจริก ระดับปริญญาตรี คณะนิเทศศาสตร์ มหาวิทยาลัยหอการค้าไทย ระดับปริญญาโท คณะบริหารธุรกิจ สาขาธุรกิจระหว่างประเทศ มหาวิทยาลัยศรีปทุม รุ่นเดียวกับธัญสินี พรมสุทธิ์ เมื่อวันที่ 5 มกราคม พ.ศ. 2555

ในขณะนี้นอกจากงานการแสดงยังมีการธุรกิจส่วนตัวกับกิจการผลิตรองเท้าส้นสูง Bevil ซึ่งจำหน่ายทางโซเชียลเน็ตเวิร์ก และอีก 1 ธุรกิจ คือ กุ้งเผาแอทโฮม จัดส่งถึงที่

## ผลงาน
### ละครโทรทัศน์

### ละครซิทคอม

### ละครเฉลิมพระเกียรติ

## ผลงานอื่น
### รายการโทรทัศน์
* ควีนมาสเตอร์ *นางร้าย Thailand* (ช่อง 8) ร่วมกับ ปรียาดา สิทธาไชย และอมีนา พินิจ

## ผลงานเพลง
* เพลงประกอบละคร เพลงรักทะเลใต้
** เพลง คนแอบรักเธอ

* เพลงประกอบละคร ล่องเรือหารัก
** เพลง สวรรค์ลองใจ (คู่กับสุรศักดิ์ โชติทินวัฒน์)

* เพลงประกอบละคร สมหวัง...สู้สู้
** เพลง ขอเพียงคำลา

## รางวัล
* รองชนะเลิศอันดับ 1 จากการประกวด Dutchie Girl ปี ค.ศ. 2004 
* รางวัลดาวรุ่งหญิงยอดเยี่ยม (ละครเรื่อง "อกธรณี") จากงาน ท็อปอวอร์ด 2005
* 1 ใน 5 รางวัลนักแสดงสมทบหญิงยอดเยี่ยม (ละครเรื่อง รอยรักรอยบาป) จากงาน คมชัดลึก อวอร์ด ครั้งที่ 7
* รางวัลนักแสดงนำหญิงยอดเยี่ยม Drama Award 2011 จากละคร เพลิงพรหม
* รางวัล นักแสดงสมทบยอดเยี่ยม จากละครเพลิงพรหม จากงานสยามดาราสตาร์อวอร์ด 2011
* รางวัล นักแสดงสมทบหญิงยอดเยี่ยม จากละครอุบัติเหตุ รางวัล Drama Award 2012
* รางวัล ทูตพระพุทธศาสนา ในวันวิสาขบูชา ประจำปี 2014
* รางวัล ศรีเทพคนดีของแผ่นดิน ประจำปี 2015
* รางวัล นักแสดงนำหญิงยอดเยี่ยม Drama Award 2015 จากละคร พญาโศก
* 1 ใน 6 นักแสดงสมทบหญิงยอดเยี่ยม Drama Award 2017 จากละครละอองดาว วังนางโหง
* Drama Awards 2019 นักแสดงหญิงแห่งปี
* รางวัลโทรทัศน์ไทย อัตลักษณ์แห่งสยาม นักแสดงนำหญิงดีเด่น จากละคร เลือดกากี ประจำปี พ.ศ. 2566

## อ้างอิง

## แหล่งข้อมูลอื่น
* 
หมวดหมู่:บุคคลที่เกิดในปี พ.ศ. 2528
หมวดหมู่:บุคคลที่ยังมีชีวิตอยู่
หมวดหมู่:นักแสดงจากจังหวัดนครศรีธรรมราช
หมวดหมู่:บุคคลจากคณะนิเทศศาสตร์ มหาวิทยาลัยหอการค้าไทย
หมวดหมู่:บุคคลจากคณะบริหารธุรกิจ มหาวิทยาลัยศรีปทุม
หมวดหมู่:พุทธศาสนิกชนชาวไทย
มาติกา อรรถกรศิริโพธิ์

**มาติกา อรรถกรศิริโพธิ์** (เกิด 9 พฤษภาคม พ.ศ. 2529) ชื่อเล่น **บี** เป็นนักแสดงและพิธีกรชาวไทย โดยเริ่มจากการเป็นนักแสดงเด็ก และเล่นละครพื้นบ้านมาก่อน ภูมิลำเนาเกิดที่หมู่บ้านซื่อตรง ถนนนวมินทร์ แขวงคลองกุ่ม เขตบึงกุ่ม เป็นชาวกรุงเทพมหานครโดยกำเนิด เป็นบุตรของพลตรีพิษณุ อรรถกรศิริโพธิ์ ที่ปรึกษาลอนเทนนิสสมาคมแห่งประเทศไทย บีเป็นลูกคนเล็ก มีพี่ชายที่เป็นนักแสดงเหมือนกัน ชื่อ บอย สพล ชนวีร์ หรือ บอย ปิยะรัชต์ อรรถกรศิริโพธิ์ มีพี่น้องทั้งหมด 2 คน สำเร็จการศึกษาระดับมัธยมศึกษาจากโรงเรียนบดินทรเดชา (สิงห์ สิงหเสนี) ๒ ระดับปริญญาตรีจากคณะนิเทศศาสตร์ มหาวิทยาลัยกรุงเทพ เอกประชาสัมพันธ์ และระดับปริญญาโทจากมหาวิทยาลัยอัสสัมชัญ สาขาบริหารธุรกิจ

## ผลงาน
### ละครโทรทัศน์

### มิวสิกวิดีโอ
* เพลง เพื่อนคุย ของ เจอาร์-วอย
* เพลง มาทำไม ของ เจอาร์-วอย
* เพลง ใช่เลย (Oh Yes!)  ของ แร็พเตอร์ 
* เพลง อีกคืนที่ฝนพร่ำ ของ ปัจจิม
* เพลง เมียหลวงทวงสิทธิ์ ของ จินตหรา พูนลาภ แสดงคู่กับ ศรราม เทพพิทักษ์

### ผลงานพิธีกร
* รายการ ชีวิตดีมีสไตล์

### ผลงานเพลง
* อัลบั้มเพลงประกอบละคร สาวน้อยอ้อยควั่น (พ.ศ. 2548)
* อัลบั้มเพลงประกอบละคร วัยอลเวง (พ.ศ. 2549)

## รางวัลที่ได้รับ
*รางวัลศิลปินส่งเสริมการเรียนรู้แห่งชาติ ประจำปี 2548 ของ สำนักงานคณะกรรมการโครงการห้องสมุดเฉลิมพระเกียรติ 72 พรรษา

## อ้างอิง
* 

หมวดหมู่:นักแสดงเด็กหญิงชาวไทย
หมวดหมู่:นักแสดงวัยรุ่นชาวไทย
หมวดหมู่:นักแสดงหญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงละครโทรทัศน์หญิงชาวไทย
หมวดหมู่:บุคคลจากโรงเรียนบดินทรเดชา (สิงห์ สิงหเสนี) ๒
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:บุคคลจากคณะบริหารธุรกิจ มหาวิทยาลัยอัสสัมชัญ
หมวดหมู่:พุทธศาสนิกชนชาวไทย
วิภาต บุญศรี วังซ้าย

**วิภาต บุญศรี วังซ้าย** (12 มีนาคม พ.ศ. 2459 – 30 ตุลาคม พ.ศ. 2527) อดีตอธิการบดีสถาบันเทคโนโลยีการเกษตร และอดีตสมาชิกสภาผู้แทนราษฎร จังหวัดแพร่

## ประวัติ
วิภาต บุญศรี วังซ้าย เกิดเมื่อวันที่ 12 มีนาคม พ.ศ. 2459 ที่บ้านสันกลาง ตำบลในเวียง อำเภอเมืองแพร่ จังหวัดแพร่ เป็นบุตรคนที่ 7 ของนายบุญมา(บุตรเจ้ามหาชัย วังซ้าย) และ นางบัวเกี๋ยง วังซ้าย

## การศึกษา
อาจารย์วิภาต จบการศึกษาชั้นมัธยมศึกษาปีที่ 6 จากโรงเรียนพิริยาลัยจังหวัดแพร่ จากนั้นเข้าศึกษาต่อที่โรงเรียนยุพราชวิทยาลัย จังหวัดเชียงใหม่ ในปี พ.ศ. 2476 และสอบได้เป็นนักเรียนทุนรุ่นแรกของโรงเรียนประถมกสิกรรมฝึกหัดครูภาคเหนือแม่โจ้ ในปี พ.ศ. 2477

## การทำงาน
หลังจากเรียนจบ ในปี พ.ศ. 2479 อาจารย์วิภาต ได้ทำงานที่แผนกยาง กรมเกษตรและการประมง จังหวัดสงขลา ต่อมาได้สอบชิงทุนหลวง (ทุน ก.พ. ในสมัยนั้น) ไปศึกษาต่อที่มหาวิทยาลัยฟิลิปปินส์ ในระดับปริญญาตรีเศรษฐศาสตร์ ในปี พ.ศ. 2484 และเข้ารับราชการเป็นอาจารย์ที่โรงเรียนประถมกสิกรรมฝึกหัดครูภาคเหนือแม่โจ้

ต่อมาในปี พ.ศ 2489 อาจารย์วิภาต ได้ลาออกจากราชการ เพื่อสมัครรับเลือกตั้งเป็นสมาชิกสภาผู้แทนราษฎรจังหวัดแพร่ (ต่อมาเข้าร่วมกับพรรคสหชีพ) และได้ดำรงตำแหน่งเป็นเลขานุการรัฐมนตรีว่าการกระทรวงพาณิชย์ หลังจากนั้นในปี พ.ศ. 2491 มีการยุบสภาผู้แทนราษฎร อาจารย์วิภาตจึงอำลาชีวิตการเมือง ไปเป็นเกษตรกรทำไร่ที่อำเภอปากช่อง จังหวัดนครราชสีมา

ในปี พ.ศ. 2497 อาจารย์วิภาต ได้กลับเข้าราชการอีกครั้ง ในตำแหน่งอาจารย์ใหญ่โรงเรียนเกษตรกรรมแม่โจ้ กองโรงเรียนเกษตรกรรม กรมอาชีวศึกษา กระทรวงศึกษาธิการ และได้ทำหน้าที่บริหารสถานศึกษาเรื่อยมาจนได้รับตำแหน่งอธิการบดีสถาบันเทคโนโลยีการเกษตร ในปี พ.ศ. 2518 – พ.ศ. 2526

## บั้นปลายชีวิต
อาจารย์วิภาต ต้องเข้ารับการรักษาตัวที่โรงพยาบาลมหาราชนครเชียงใหม่ ในช่วงเดือนสิงหาคม พ.ศ. 2527 และได้เสียชีวิตเมื่อวันที่ 30 ตุลาคม พ.ศ. 2527 สิริรวมอายุ 68 ปี มีพิธีพระราชทานเพลิงศพเมื่อวันที่ 17 กุมภาพันธ์ พ.ศ. 2528 ณ สุสานแม่โจ้ อำเภอสันทราย จังหวัดเชียงใหม่

## การรำลึกถึงศาสตราจารย์ ดร.วิภาต
เพื่อน้อมระลึกถึงคุณความดีของศาสตราจารย์ ดร.วิภาต มหาวิทยาลัยแม่โจ้ จึงได้กำหนดให้วันที่ 30 ตุลาคม เป็นวันวิภาต บุญศรี วังซ้าย มีพิธีทางศาสนาและวางพวงมาลาสดุดีอนุสาวรีย์ศาสตราจารย์ ดร.วิภาต บุญศรี วังซ้าย ที่มหาวิทยาลัยแม่โจ้ เชียงใหม่ และ มหาวิทยาลัยแม่โจ้-แพร่ เฉลิมพระเกียรติ เป็นประเพณีสืบทอด ตลอดมา

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองแพร่
หมวดหมู่:นักการเมืองจากจังหวัดแพร่
หมวดหมู่:นักวิชาการจากจังหวัดแพร่
หมวดหมู่:อาจารย์คณะเกษตรศาสตร์
หมวดหมู่:บุคคลจากโรงเรียนพิริยาลัยจังหวัดแพร่
หมวดหมู่:บุคคลจากโรงเรียนยุพราชวิทยาลัย
หมวดหมู่:อธิการบดีมหาวิทยาลัยแม่โจ้
หมวดหมู่:สมาชิกสภาผู้แทนราษฎรจังหวัดแพร่
หมวดหมู่:พรรคสหชีพ
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้มีเชื้อสายเจ้านายฝ่ายเหนือ
หมวดหมู่:วงศ์วรญาติ
เทียนร่ำห้อง

**เทียนร่ำห้อง**  จัดอยู่ในหมวดเครื่องหอมไทยเป็นเทียนโบราณมีใช้แต่สมัยใดมิปรากฏชัด แต่เมื่อร้อยกว่าปีที่แล้วในสมัยแผ่นดินพระพุทธเจ้าหลวงรัชกาลที่ 5 มีการรื้อฟื้นการทำเครื่องหอมครั้งใหญ่ ทำให้ตำหนักน้อยใหญ่ทดลองปรุงใช้และพัฒนาให้กลิ่นและรูปลักษณ์ให้เป็นเอกลักษณ์เฉพาะตน  ประกอบกับน้ำหอมจากยุโรปหลั่งไหลเข้ามาในสยามและถูกใช้ในวังอย่างแพร่หลาย ดังตอนหนึ่งในหนังสือ *A physician at the court of Siam* เขียนโดย Malcolm Smith  ผู้ซึ่งเคยเป็นหมอหลวงในสมเด็จพระนางเจ้าเสาวภาผ่องศรี บรรยายถึงการประทินโฉมของพระองค์ไว้ใน หน้า 78 ย่อหน้า 2-3 ซึ่งเกี่ยวข้องกับการใช้เครื่องหอม ทั้งน้ำทรงสรง  แป้งร่ำ รวมทั้ง “เทียนหอม” แท่งเรียวยาว ใช้อบ ร่ำ ภูษา แพรพรรณ ซึ่งเทียนดั่งกล่าวถูกปรุงด้วยสมุนไพรกลิ่นหอม ร่วมทั้งน้ำหอมจากยุโรป

thumb|เทียนร่ำห้อง|200x200px

จึงอาจเป็นไปได้ว่า “เทียนหอม” ดังกล่าวถูกพัฒนาต่อมาใช้เพื่อ อบ ร่ำ ห้อง แล้วขนานนานใหม่ว่า “เทียนร่ำห้อง” ใช้แต่ในฝ่ายใน โดยใช้จุดเอาควันอบห้องเจ้านายเพื่อไล่แมลง ปรับสภาพอากาศและสร้างความผ่อนคลาย ทำให้หลับสบาย

กลิ่นของเทียนมีเอกลักษณ์เฉพาะตัวไม่เหมือนธูปหรือกำยาน และตัวควันยังระคายเคืองตาน้อยกว่าด้วย ถือเป็นภูมิปัญญาของบรรพชนคนรุ่นก่อน

ด้วยเหตุที่ช่วยให้ผ่อนคลายและหลับสบายจึงมักนำไปใช้จุด เมื่อเจ้านายต้องเสด็จประทับต่างที่ เพื่อให้เกิดความคุ้นเคยเสมือนประทับอยู่ที่พระตำหนัก ทำให้คลายความกังวล ไม่แปลกที่แปลกทาง นอนหลับสบาย (เหมือนทารกที่ติดผ้าอ้อม หรือตุ๊กตา เมื่อได้สัมผัสหรือได้กลิ่นจะอุ่นใจ คลายกังวล และนอนหลับสบาย)

อีกเรื่องหนึ่งเล่าว่า นางที่ต้องถวายตัวแก่เจ้านายสมัยก่อนนั้นจะต้องร่ำตัว ด้วยเทียนร่ำ หรือ กำยาน เพื่อฆ่าเชื้อ (ซึ่งอาจติดต่อทางผิวหนัง) โดยให้นางนั้นเปลื้องผ้า แล้วไปอยู่ในตู้ไม้หรือห้องแคบ ๆ แล้วร่ำก่อนที่จะประทินโฉมด้วยเครื่องหอมอื่น ๆ

หมวดหมู่:เครื่องหอม
วัดประชุมราษฎร์

**วัดประชุมราษฎร์** ตั้งอยู่หมู่ที่ 11 บ้านปากคลองหก ถนนลำลูกกา ตำบลบึงคำพร้อย อำเภอลำลูกกา จังหวัดปทุมธานี สังกัดคณะสงฆ์มหานิกาย ที่ดินของวัดมีทั้งหมดจำนวน 124 ไร่ 1 งาน 62 ตารางวา เป็นที่ตั้งวัด (คือที่ซึ่งตั้งวัดตลอดจนเขตของวัดนั้น) จำนวน 22 ไร่ 1 งาน 62 ตารางวา ที่ธรณีสงฆ์ (คือที่ซึ่งเป็นสมบัติของวัด) จำนวน 102 ไร่ เป็นวัดที่มีพระพุทธรูปองค์ใหญ่ตั้งอยู่โดดเด่นริมถนนลำลูกกา เจ้าอาวาสองค์ปัจจุบัน พระครูวิบูลพัฒนคุณ

## ประวัติ
วัดประชุมราษฎร์สร้างเมื่อ พ.ศ. 2400 โดยมีชาวบ้านร่วมใจกันสร้าง เดิมวัดนี้ตั้งอยู่ริมคลองหกวา ต่อมาทางราชการได้ขุดคลองหกขึ้นไปทางทิศเหนือเชื่อมกับคลองรังสิต  และขุดคลองสามวาทางด้านทิศใต้เกิดเป็นสี่แยก และได้ขนานนามว่า "วัดประชุมราษฎร์" แต่ชาวบ้านมักเรียกว่า **วัดปากคลองหก** เพราะอยู่ทางด้านทิศเหนือของคลองหกวาในส่วนที่ติดกับคลองหก (อนึ่ง คลองหกวาเป็นคลองที่เชื่อมจากคลองสองไปจรดแม่น้ำนครนายก หรือจากทิศตะวันตกไปทิศตะวันออก  ส่วนคลองหกขุดภายหลังเชื่อมระหว่างคลองหกวากับคลองรังสิตปากคลองจะอยู่ตรงบริเวณวัดประชุมราษฎร์) ได้เริ่มพัฒนาวัดขึ้นเมื่อ พ.ศ. 2512 เป็นต้นมา

วัดประชุมราษฎร์ได้รับพระราชทานวิสุงคามสีมา เมื่อวันที่ 12 ตุลาคม พ.ศ. 2441 เขตวิสุงคามสีมา กว้าง 15 เมตร ยาว 15 เมตร ได้ผูกพัทธสีมาเมื่อเดือน มีนาคม พ.ศ. 2483 ด้านการศึกษา ทางวัดได้เปิดสอนพระปริยัติธรรมแผนกธรรม เริ่มมาตั้งแต่ พ.ศ. 2476 นอกจากนี้ยังได้สนับสนุนการศึกษาของชาติ ได้ใช้ทางราชการสร้างโรงเรียนอยู่ในที่ดินของวัดและซื้อที่ดินให้โรงเรียนเพิ่มอีก 5 ไร่ ห่างจากเขตวัด 5 เส้น

## อ้างอิง

## แหล่งข้อมูลอื่น
WWW.WATPHRACHUMRAT.COM 

ประชุมราษฎร์
เนโคร

**เนโคร** (; ) เป็นตัวละครจากเกมสตรีทไฟท์เตอร์ ปรากฏตัวครั้งแรกในภาค 3 มีสถานะเป็นมนุษย์ทดลองผู้มีร่างกายยืดหยุ่น และมีกระแสไฟฟ้าในตัว เนโครมีท่าไม้ตายซุปเปอร์คอมโบ คือ แมกเนติก สตอร์ม, อิเล็คทริค สเนค, สแลม แดนซ์ และมีคู่ปรับคนสำคัญอีกรายคือ ทเวลฟ์

## ประวัติตามท้องเรื่อง
**เนโคร** หรือ **อิลเลีย** () เดินทางออกจากหมู่บ้านเล็กๆในมอสโคด้วยความมุ่งหวังที่จะแสวงหาความเป็นอิสระและทรัพย์สิน กิลล์และองค์กรได้พบกับเนโครและให้สัญญาว่าเขาจะมีชีวิตที่ดีขึ้น เขาได้ชักชวนให้เนโครได้เข้าร่วมโครงการ แต่พวกเขาหลอกให้เนโครได้รับการทดลองบางอย่างก่อน เนโครได้รับความสามารถในการยืดแขนขาของเขา และสามารถผลิตกระแสไฟฟ้าจากร่างกายของเขาได้ แต่ในการออกจากวิถีชีวิตเดิมของเขาทำให้ดูเหมือนว่าเขาได้เปลี่ยนเป็นมนุษย์กลายพันธุ์คนหนึ่ง คอมพิวเตอร์ไซเบอร์เนติกได้ถูกปลูกฝังลงไปในศีรษะของเขา ซึ่งมีส่วนช่วยในการเพิ่มความสามารถในการต่อสู้โดยรวมของเขาได้ เนโครได้เข้าร่วมการแข่งขันสตรีทไฟท์เตอร์ครั้งที่สาม และเห็นว่าเป็นเส้นทางที่จะทำให้เขาได้รับเสรีภาพตลอดจนเป็นการแก้แค้นกิลล์ที่หลอกใช้เขาเป็นเครื่องมือ แต่เขาก็ถูกหลอกอีกครั้งในภายหลัง โดยถูกสายรัดและตรึงร่างกายขึ้น และกิลล์ได้ปล่อยให้เขาสิ้นใจภายในฐานทัพของเขาที่ถูกทำลายลง อย่างไรก็ตาม เพื่อนสาวของเขาที่ชื่อว่าเอฟฟี่ก็ได้เข้ามาช่วยชีวิตและรีบหนีออกมาก่อนที่พวกเขาจะถูกสังหาร และในตอนนี้ พวกเขาก็ใช้ชีวิตอย่างเป็นอิสระ แต่พวกเขาก็รู้ว่ายังคงถูกตามล่าโดยองค์กรของกิลล์อยู่ในปัจจุบัน

## ข้อมูลจำเพาะ
* **ชื่อ** : เนโคร (Necro)
* **สัญชาติ** : 
* **เกิดวันที่** : 22 ตุลาคม ค.ศ. 1968
* **ส่วนสูง** : 6 ฟุต 6 นิ้ว (ไม่แน่นอน)
* **น้ำหนัก** : 434 ปอนด์ (ไม่แน่นอน)

## อ้างอิง

* นิตยสารเกมแม็กออนไลน์ (สนพ.อนิเมทกรุ๊ป)
* นิตยสารเมก้า (สนพ.วิบูลย์กิจ)

## แหล่งข้อมูลอื่น
* ข้อมูลที่เกี่ยวข้องกับ'''เนโคร''' 
* 株式会社カプコン：CAPCOM WORLD
** ストリートファイターIII ダブルインパクト 
** STREET FIGHTER III 3rd STRIKE Fight for the Future  (AC) - (DC)  - (PS2) - (Xbox) 

หมวดหมู่:ตัวละครจากเกมสตรีทไฟท์เตอร์
ตะวัน จารุจินดา

**ตะวัน จารุจินดา** ชื่อเล่น **เติ้ล** (เกิด 7 ตุลาคม พ.ศ. 2523) เป็นนักแสดงชาวไทย เป็นบุตรชายของดวงดาว จารุจินดา และ สายัณห์ จันทรวิบูลย์ เติ้ลเป็นน้องชายของตั้ม คูณพสิล จารุจินดา มีผลงานการแสดงละครอย่างเช่นละครเรื่อง น้ำพุ จบการศึกษาระดับมัธยมศึกษาที่ โรงเรียนสามเสนวิทยาลัย ระดับปริญญาตรี คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ รุ่นเดียวกับ พรชิตา ณ สงขลา

## ชีวิตส่วนตัวและชีวิตครอบครัว

หมั้นกับ เสาวคนธ์ พลัดพูลผล ในเดือนมีนาคม พ.ศ. 2557 ซึ่งทั้งคู่คบหากันมา 9 ปี ส่วนงานเลี้ยงฉลองมงคลสมรสของทั้งคู่จัดขึ้นในวันที่ 11 พฤษภาคม 2557  ปัจจุบันมีบุตรแล้ว เป็นบุตรสาวมีชื่อว่า อะมีณยา จารุจินดา ชื่อเล่น มียา

## ผลงาน
### ผลงานการแสดง

### มิวสิกวิดีโอ

* รักเดียวใจเดียว - เสือ ธนพล อินทฤทธิ์

### โฆษณา
* ผลิตภัณฑ์ชาร์ป

## ผู้จัดละครและผู้กำกับละคร
ผลงานละครโทรทัศน์ทั้งหมดในฐานะผู้จัดละครและผู้กำกับละครช่อง 7 บริษัท มงคลการละคร จำกัด ต่อมาปี พ.ศ. 2560 เปลี่ยน​ชื่อเป็​น บริษัท​ มงคลดี โปร​ดัก​ชั่น จำกัด

### ภาพยนตร์

* หวานมันส์ ฉันคือเธอ (2530) - รับบท ต้น (วัยเด็ก)
* หลังคาแดง (2530)
* สมศรี 422 อาร์ (2535)
* สมศรี 422 R โปรแกรม B ปีนี้ 2 ขวบ (2536)
* สมศรี 422 R โปรแกรม D ปีนี้มีน้อง (2538)
* นายอโศก กับ น.ส.เพลินจิต (2546)
* อำมหิตพิศวาส (2549)
* พากย์เสียงภาพยนตร์ 8 Mile (2002) - Jimmy " B-Rabbit " Smith

### ผลงานเพลง
* ศิลปินกลุ่ม BKK อัลบั้ม Work Shop 
* อัลบั้ม Club Love
* อัลบั้ม เพลงประกอบละคร น้ำพุ
# พระจันทร์สีน้ำเงิน
# หา
# ไม่หยุดรักเธอ
* เพลงประกอบละคร สุภาพบุรุษลูกผู้ชาย
# ขอแค่ได้ฝัน
* เพลงประกอบละคร สาวน้อยในตะเกียงแก้ว ภาค 2 ตอน แม่มดน้อยตัวป่วน
# รักคือคำตอบ
* เพลงประกอบละคร คุณพ่อจำเป็น 
# คุณพ่อจำเป็น ร้องคู่กับ เอมี่ กลิ่นประทุม
* เพลงประกอบละคร รักในม่านเมฆ
# รักในม่านเมฆ
# แรงใจ
*เพลงประกอบละคร คุณชายตำระเบิด
# ตำระเบิด
*เพลงประกอบละคร ตลาดน้ำดำเนินรัก 2
# จะอยู่กับเธอ
*เพลงประกอบละคร ยอดชายนายตุ๊กตุ๊ก
# ผู้บ่าวตุ๊กตุ๊ก
*เพลงประกอบละคร สาวน้อยร้อยไมค์
# คนเติมฝัน...คำสัญญา (Cover Version)

### พิธีกร
* รายการ เปรี้ยวหวานมันเผา
* รายการ ดาดฟ้าท้ายกห้อง
* รายการ ดาดฟ้าท้าทดลอง
* พิธีกรการประกวด มิสทีนไทยแลนด์ ช่อง 7

## รางวัลที่ได้รับ
* รางวัลลูกกตัญญู 
* รางวัลนักแสดงต่อต้านยาเสพติด ของ สนง.ปปส.
* (เข้าชิง) รางวัล TOP AWARDS สาขา นักแสดงชายยอดเยี่ยม ประจำปี 2547 จากละครเรื่อง อุ่นไอรัก

## ลำดับสาแหรก



## อ้างอิง

หมวดหมู่:นักแสดงชายชาวไทย
หมวดหมู่:นักร้องชายชาวไทย
หมวดหมู่:นักแสดงเด็กชายชาวไทย
หมวดหมู่:นักแสดงสังกัดช่อง 7
หมวดหมู่:บุคคลจากโรงเรียนสามเสนวิทยาลัย
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
หมวดหมู่:นักแสดงภาพยนตร์เด็กชายชาวไทย
หมวดหมู่:สกุลจารุจินดา
มารี บาชเคิร์ทเซฟฟ์

[thumb|left|250px|"ในห้องเขียนภาพ" ([ค.ศ. 1881) บาชเคิร์ทเซฟฟ์เองนั่งอยู่ทางมุมล่างขวาของภาพ]]
**มารี บาชเคิร์ทเซฟฟ์** (, ) (11 พฤศจิกายน ค.ศ. 1858 - 31 ตุลาคม ค.ศ. 1884) เป็นจิตรกรและประติมากรชาวรัสเซียเชื้อสายยูเครนของคริสต์ศตวรรษที่ 19 

บาชเคิร์ทเซฟฟ์เกิดมาในครอบครัวขุนนางผู้มีฐานะดีแต่ไปโตในต่างประเทศ และได้เดินทางร่วมกับมารดาไปทั่วยุโรป ได้รับการศึกษาส่วนตัวและศึกษาการเขียนภาพในฝรั่งเศสที่สถาบันฌูเลียนซึ่งสถาบันเพียงไม่กี่สถาบันที่รับสตรีเป็นนักเรียน ซึ่งทำให้มีสตรีมาเรียนจากทั่วยุโรปและสหรัฐอเมริกา เพื่อนร่วมรุ่นคนหนึ่งคือหลุยส์ เบรสเลา ที่บาชเคิร์ทเซฟฟ์ถือว่าเป็นคู่แข่ง เมื่อเรียนสำเร็จแล้วมารีก็สร้างผลงานอันเป็นงานที่มีฝีมือในช่วงอายุอันสั้น ภาพเขียนชิ้นสำคัญคือภาพเหมือนของเด็กในสลัมในปารีสชื่อ "การพบปะ" และ "ในห้องเขียนภาพ" ซึ่งเป็นภาพเหมือนของศิลปินร่วมสมัยขณะที่กำลังทำงานกันในห้องเขียนภาพ แต่เป็นที่น่าเสียดายที่งานของบาชเคิร์ทเซฟฟ์ส่วนใหญ่แล้วถูกทำลายไปโดยนาซีระหว่างสงครามโลกครั้งที่สอง

## อ้างอิง

* Hubbard, Tom, Marie B.: A Biographical Novel, Kirkcaldy: Ravenscraig Press, 2008 

## แหล่งข้อมูลอื่น

หมวดหมู่:บุคคลที่เกิดในปี พ.ศ. 2401
หมวดหมู่:จิตรกรชาวรัสเซีย
หมวดหมู่:จิตรกรชาวยูเครน
หมวดหมู่:จิตรกรในคริสต์ศตวรรษที่ 19
หมวดหมู่:จิตรกรสตรี
หมวดหมู่:บุคคลจากแคว้นปอลตาวา
หมวดหมู่:นักจดบันทึกประจำวันหญิง
หมวดหมู่:ชาวรัสเซียเชื้อสายยูเครน
เซเรียบี

**เซเรียบี** () เป็นลีกฟุตบอลอันดับ 2 ของอิตาลีก่อตั้งขึ้นเมื่อปี ค.ศ. 1929 พร้อมกับ เซเรียอา ต่อมาในฤดูกาล 2010-11 เซเรียบีหรือลีกดิวิชัน 2 ได้เปลี่ยนชื่อเป็น **เลกา เซเรีย บี**  หรือดิวิชั่น 1 เนื่องจากสโมสรใน กัลโช เซเรีย อา ได้แยกตัวไปตั้งลีกใหม่

## สโมสรที่เข้าร่วม (ฤดูกาล 2019–20)

## ทำเนียบทีมชนะเลิศ
(ตั้งแต่ฤดูกาล 2020–21)

## ดูเพิ่ม
* ฟุตบอลในประเทศอิตาลี
* ระบบลีกฟุตบอลอิตาลี
* เซเรียอา

## อ้างอิง

## แหล่งข้อมูลอื่น
* เว็บไซต์อย่างเป็นทางการ
 


หมวดหมู่:ฟุตบอลในประเทศอิตาลี
หมวดหมู่:ฟุตบอลลีกระดับสอง
คิกูจิ โยไซ

**คิกูจิ โยไซ** (; 28 พฤศจิกายน ค.ศ. 1788&nbsp;– 16 มิถุนายน ค.ศ. 1878) มีอีกชื่อว่า **คิกูจิ ทาเกยาซุ** และ **คาวาฮาระ เรียวเฮ** เป็นจิตรกรชาวญี่ปุ่นของคริสต์ศตวรรษที่ 19 ผู้มีชื่อเสียงในการเขียนภาพเหมือนเอกรงค์ของบุคคลสำคัญในประวัติศาสตร์

## ชีวิต
คิกูจิ โยไซเป็นบุตรของซามูไรชื่อคาวาฮาระแห่งเอโดะ คิกูจิ โยไซได้รับการเลี้ยงเป็นบุตรบุญธรรมในตระกูลคิกูจิผู้เป็นข้าราชสำนักเก่าของตระกูลโทกูงาวะ พออายุได้สิบแปดปีก็ไปเป็นลูกศิษย์ของทากาตะ เอ็นโจ หลังจากได้ร่ำเรียนหลักการเขียนเบื้องต้นของสำนักคะโน, สำนักชิโจ และสำนักมารูยามะ และอาจจะภายใต้โอซูอิบุตรชายของมารูยามะ โอเกียวแล้วคิกูจิ โยไซก็พัฒนาลักษณะการเขียนที่เป็นของตนเองที่ใกล้เคียงกับงานที่เขียนโดยทานิ บุนโช

หนังสือประกอบภาพของบุคคลสำคัญในประวัติศาสตร์ญี่ปุ่น *[[Zenken Kojitsu]]* เป็นงานชิ้นเด่นที่แสดงถึงความสามารถในการเขียนภาพและการเขียนด้วยหมึกเอกรงค์ ในการที่จะเขียนภาพเหล่านี้ได้คิกูจิ โยไซก็ได้ทำการค้นคว้าศึกษาประวัติศาสตร์ และแม้แต่โบราณคดีอย่างลึกซึ้ง หนังสือเล่มนี้ประกอบด้วยภาพบุคคลสำคัญของประวัติศาสตร์ญี่ปุ่นกว่า 500 คน และเดิมพิมพ์ต่อเนื่องกันเป็นหนังสือภาพพิมพ์แกะไม้จำนวนสิบเล่มใน ค.ศ. 1878

## ลักษณะการเขียนภาพ
นากาเนะ โคเต (中根香亭) ชี้ให้เห็นว่าคิกูจิ โยไซวางลักษณะ *[[Zenken Kojitsu]]* (前賢故実) ตามแบบ *Wanxiaotang Zhuzhuang Huachuan* (晩笑堂竹荘画伝)  ที่วาดโดย Jō Kan Syū (上官周) นอกจากนั้นก็ยังกล่าวว่าคิกูจิ โยไซได้รับอิทธิพลคัตสึชิกะ โฮกูไซเมื่อยังเป็นเด็ก เมื่อสอนลูกศิษย์คิกูจิ โยไซก็จะเน้นความสำคัญของอักษรวิจิตรพอ ๆ กับการเขียนภาพ

## อ้างอิง

## ข้อมูล
*
* - facsimile of works.

หมวดหมู่:จิตรกรชาวญี่ปุ่น
หมวดหมู่:จิตรกรในคริสต์ศตวรรษที่ 19
หมวดหมู่:จิตรกรภาพเหมือน